paragraph_text: Koizumijev premijerski mandat je obilježen nastojanjem za provedbom gospodarke reforme. Posebice se usredotočio na javni dug države. Nastojao je provesti privatizaciju Japanske pošte što je dovelo do velike javne debate i prijevremenih izbora 2005. godine. Koizumi je postigao najveću izbornu pobjedu u modernoj japanskoj povijesti. Njegov LDP je osvojio 296 mjesta od ukupno 480 u Zastupničkom domu Japanskog Dieta te je s koalicijskim partnerom Novom Komeito strankom imao dvotrećinsku većinu u donjem domu parlamenta.